Rod Mladi Bori Ajdovščina

MČ Teta Zima
2025-12-20 14:50 - 17:30 (Europe/Ljubljana)
Dragi MČ-ji!

Spet je med nami prazničen čas in zato nas bo zopet obiskala naša Teta Zima. S svojimi sanmi bo v Ajdovščino prispela 20. 12. 2025, pred njenim obiskom pa se boste preizkusili še v orientaciji. Ob 14.50 se bomo zbrali pri naših skladiščih (v šturskem parku pri igralih), druženje pa zaključili ob 17.30 v Hiši mladih v Palah. Prosimo, da ste vremenu primerno oblečeni za orientacijo. Če nam orientacije vreme ne bo dopustilo izpeljati bo celotna akcija prestavljena v Hišo mladih, o tem pa vas bomo še naknadno obvestili. Prijave bodo odprte do 14.12. 2025.

Taborniški pozdrav!

GG Teta Zima
2025-12-20 18:00 - 20:00
Drage gozdovnice in dragi gozdovniki!

V prazničnih časih nas po domovih običajno obišče naš priljubljeni dobri mož, Dedek Mraz.Žal mu zaradi izgorelosti in preobremenjenosti tudi letos ne bo uspelo obiskati vseh pridnihotrok. Na srečo pa mu vedno z veseljem priskoči na pomoč njegova hčerka — Teta Zima.Za osvežitev spomina si oglejte družinsko drevo, ki ga prilagamo.

Kot veste, nas Teta Zima obiskuje že mnogo let, saj se pri nas vedno počuti odlično in se zatovsako leto rada vrne. Tudi letos ne bo nič drugače!

Dedek Mraz je svojo polovico seznama pridnih otrok predal hčerki, ta pa nas bo obiskala 20. 12. 2025 v večnamenski dvorani Hiše mladih v Palah, ob 18.00, pri nas pa bo ostala do20.00 (saj je izredno zaposlena ženska).

Teta Zima se bo na pot, polno wajduske burje, podala skupaj z rezervnimi sanmi ter jelenoma Matevžem in Valerijo. Želimo jim srečno pot!Da bo Teta Zima vedela, koliko daril naj njeni uslužbenci pripravijo, vas vljudno naprošamo,da svoje pridne otroke na akcijo prijavite do nedelje, 14. 12. 2025, preko obrazca spodaj.

Tako Zima kot tudi mi že nestrpno pričakujemo vašo udeležbo.

Vodniki vodov Warly, Papagajčki, Medvedki in Korenčki

MČ Zimovanje 2026
2026-01-23 16:00 - 2026-01-25 10:00
Pozdravljeni MČ-ji!Upamo, da že veselo čakate na začetek letošnjega zimovanja. Zimovanje bo potekalo od petka, 23. 1., do nedelje, 25. 1. 2026 v taborniški koči Praprot na Kovku.Organiziranega prevoza do taborniške koče ni, zato starše prosimo da se med seboj dogovorite, za čim bolj učinkovit prevoz. Starši otroke pripeljete v petek med 16.00 in 17.00, iskat pa jih lahko pridete v nedeljo med 9.00 in 10.00.

Seznam opreme:Prosimo da imajo otroci s seboj navedeno opremo: – Spalno vrečo – Copate za po koči– Taborniško rutko– Kapo, rokavice, šal– Kombinezon ali smučarske hlače– Topla oblačila– Nogavice– Spodnje perilo– Pribor za osebno higieno ( brisača, zobna ščetka in zobna pasta)– Pohodniške čevlje za po snegu– Telovadne copate – Baterijsko svetilko

Otroka lahko prijavite preko obrazca spodaj. Rok za prijavo je do 19. 1. 2026.Cena zimovanja bo 15 €, denar se zbira v koči ob prihodu.Za dodatne informacije sem vam na voljo Tristan Vrtovec (030 373 409).Z vodniki smo vam pripravili zanimiv in zabaven program, zato si želimo čim večje udeležbe.Taborniški pozdrav

GG Zimovanje 2026
2026-02-20 17:00 - 2026-02-22 10:00
Dragi starši,

bliža se GG zimovanje, ki bo potekalo med 20. in 22. februarjem.

Zbrali se bomo v petek, 20. februarja, ob 17.00 pri Taborniškem domu Kovk. V nedeljo lahko starši otroke pridete iskat ob ob 10.00.

Cena zimovanja je 15 €, ki jih prinesite s seboj na Kovk.

Prijave bomo zbirali do 13. 2. Otroka lahko prijavite preko spodnjega obrazca.

Seznam opreme:

• copati

• spalna vreča

• zobna pasta in ščetka

• primerno število oblačil za 3 dni

• oblačila, primerna za sneg

• lučka

• ustrezna obutev

Se že veselimo.

Lep taborniški pozdrav!

Za več informacij se lahko obrnete na telefonsko številko 068 934 458 ali na elektronski naslov remskarjernj9@gmail.com.

MČ SPOOT 2026
2026-03-07 09:30 - 15:00
Pozdravljeni!

Nekje daleč med zvezdami živi Mali princ, ki je na svojem majhnem planetu vsak dan skrbno negoval svojo posebno vrtnico. Pomenila mu je največ na svetu. Nekega dne pa jo je med potovanjem med planeti izgubil in brez nje se je počutil zelo osamljenega. Odločil se je, da jo poišče, a na poti ga čakajo nenavadni planeti in zahtevne naloge, ki jih sam ne zmore. Zato potrebuje pomoč pogumnih tabornikov, ki mu bodo s sodelovanjem, pogumom in dobrim srcem pomagali najti pravo pot.

Skupaj bomo pomagali Malemu princu najti vrtnico v soboto, 7. 3. 2026. Zbor bo ob9.30 pri taborniških skladiščih v Ajdovščini (Rizzatijeva vila, Goriška cesta 17, Ajdovščina), program pa bo trajal predvidoma do 15.00 na istem mestu. Organizirano bo tudi kosilo.

Cena akcije: 10€Prijave potekajo do 27. 2. 2026, preko obrazca spodaj.S seboj potrebujete:

taborniško rutico

primerno obutev in oblačila za igro in gibanje na prostem

v primeru slabega vremena pelerino ali dežnik ter rezervna oblačila

menažko in pribor

plastenko za pijačo

manjšo malico

osebni dokument in zdravstveno izkaznico

Za boljše razumevanje priporočamo, da si preberete knjižno uspešnico Mali princ avtorja Antoine Marie Jean-Baptiste Rogerja ali si pogledate film po tej zgodbi. Za vse dodatne informacije ali morebitna vprašanja sem dosegljiva na telefonski številki: 030 761 556 (Ela Mermolja).

Taborniški pozdrav!Rod Mladi bori

MČ Spomladovanje 2026
2026-03-13 17:00 - 2026-03-15 10:00
Težko pričakovane pomladne dogodivščine so pred vrati!

Priprave na MČ spomladovanje so v polnem teku. Spomladovanje bo potekalo od petka, 13. 3., do nedelje, 15. 3. 2026 v naši taborniški koči Praprot na Kovku.

Prihod v petek bo med 17.00 in 18.00, odhod v nedeljo pa med 9.00 in 10.00.

Prevoz do Kovka in nazaj si zagotovite sami, priporočamo, da se skupaj z ostalimi starši dogovorite za skupen prevoz.

Prijave so odprte do nedelje, 8. 3. 2026. Otroka lahko prijavite preko spodnjega obrazca.

Cena spomladovanja znaša 20 €.

Otroci naj imajo s seboj:

taborniško rutko;

spalno vrečo;

potrebščine za osebno higieno (zobna ščetka, zobna pasta, brisača …);

spodnje perilo;

3–4 rezervne nogavice;

2–3 majice (dolgi in kratki rokavi);

2 toplejši jopici ali pulover;

2 dolge hlače;

lažjo vetrovko ali prehodno bundo;

kapo ali trak za ušesa;

tanjše rokavice (po potrebi);

pohodne čevlje;

športne copate;

dežno jakno ali pelerino;

nahrbtnik za krajši pohod;

plastenko za vodo.

Veselimo se skupnega raziskovanja narave, iger na prostem in pomladnega druženja! Z morebitnimi vprašanji se obrnite na vodnika vašega otroka.

Taborniški pozdrav!

MČ vodniki

Soška Olimpijada 2026
2026-04-11 08:00 - 18:00
Dragi GG-ji!

11. aprila bo tudi letos potekala Soška olimpijada, zabavno orientacijsko tekmovanje za tabornike. Tekmovanje bo potekalo v Novi Gorici in okolici, namenjeno pa je ekipam s 4–6 člani.

V primeru, da se znotraj istega voda prijavi premajhno število članov za eno ekipo, se lahko otroci pridružijo skupini drugega voda, v kolikor spadajo v isto starostno skupino.

Prijave zbiramo do ponedeljka, 23. marca, na obrazcu spodaj. Naslednji dan se vam tudi javimo z informacijami glede prevoza.

V primeru velikega števila prijav: Organizirali bomo avtobusni prevoz do dogodka in nazaj. V tem primeru bo zbor ob 8.15 na avtobusni postaji Ajdovščina, povratek nazaj pa predvidoma ob 18.00.

V primeru manjšega števila prijav: Zbor bo ob 9.00 na travniku pred Mestno občino Nova Gorica, kamor otroke pripeljete sami. Priporočamo, da se za skupen prevoz dogovorite z ostalimi starši. Povratek v Ajdovščino bo predvidoma ob 17.00, in sicer na avtobusno postajo Ajdovščina, kamor se bomo pripeljali z javnim avtobusnim prevozom.

Cena akcije je v primeru velikega števila prijav in organiziranega avtobusnega prevoza 20 €, v primeru manjšega števila prijav pa 15 €.

V primeru neudeležbe brez predhodne odjave (brezplačna odjava do 8. 4.) in opravičljivega razloga, bo za akcijo potrebno poravnati polno ceno, kljub neudeležbi.

Otroci naj imajo obuto primerno obutev za hojo po mestu in nezahtevnem naravnem terenu. S seboj naj imajo rutko, malico in dovolj pijače. Oblečeni naj bodo primerno za vreme tisti dan. Za kosilo bo poskrbljeno. Otroci bodo s seboj mogli imeti tudi podpisano izjavo s strani staršev za tekmovanje, ki vam bodo posredovana naknadno.

Za vsa morebitna vprašanja sem na voljo na 068 616 603 (Iza). Ker akcija poteka istočasno kot naš rodov mnogoboj, se lahko skupaj otroci s člani svojega voda in vodnikom dogovorijo, katere akcije bi se raje udeležili.

Upamo, da se zberemo v kar čim večjem številu!

Rodov mnogoboj 2026
2026-04-11 09:00 - 14:00
Dragi starši,

obveščamo vas, da bo v soboto, 11. aprila 2026 potekal rodov mnogoboj, na katerem se bodo otroci preizkusili v različnih zanimivih in zabavnih nalogah. Zbor udeležencev bo ob 9.00 v Šturskem parku.

Program bo trajal predvidoma do 14.00, zato prosimo, da poskrbite za pravočasen prihod in odhod otrok. Udeležba na dogodku je brezplačna.

Otroci naj bodo oblečeni in obuti vremenu primerno, saj bodo dejavnosti potekale na prostem. S seboj naj imajo tudi svojo pijačo ter malico.

Prijave zbiramo do petka, 3. aprila.

Veselimo se druženja!

Lep pozdrav,

Rod Mladi bori

Taborjenje 2026
2026-07-16 08:00 - 16:00
Pozdravljeni!

Šolsko leto se počasi izteka in bližamo se najboljšemu delu leta, TABORJENJU. Letos bo potekalo ob reki Koritnici, v okolici vasi Kal-Koritnica.

Prijave na taborjenje so mogoče do petka, 12. junija 2026.

GG taborjenje

GG-ji bodo s taborjenjem začeli v ponedeljek, 6. julija 2026. Zbrali se bomo ob 8:00 na avtobusni postaji v Ajdovščini, od koder bomo z avtobusom odšli v Kal-Koritnico.

MČ taborjenje

MČ-ji se nam na taborjenju pridružite v četrtek, 9. julija 2026. Odhod bo prav tako ob 8:00 iz avtobusne postaje v Ajdovščini.

Taborjenje bomo skupaj zaključili v četrtek, 16. 7. 2026. V Ajdovščino se bomo skupaj vrnili okoli 16:00.

Sestanek za starše

V petek, 12. 6. 2025 ob 19.00, bo v Palah potekal tudi sestanek za starše, kjer vam bo vodstvo tabora na voljo za vprašanja ter bo mogoče razčistiti morebitne podrobnosti ter nejasnosti. Za starše novih članov je udeležba obvezna.

Informacije za starše

Prosimo vas, da na rodov elektronski naslov mladibori.ajd@gmail.com sporočite morebitne zdravstvene posebnosti vašega otroka ali druge pomembne informacije, ki bi jih morali vedeti pred taborjenjem.

Cena taborjenja

Cena taborjenja znaša za:

* GG-je (11 dni): 150 evrov (v primeru dveh ali več prijavljenih otrok iz iste družine je cena na otroka 130 evrov)

* za MČ-je (8 dni): 120 evrov

Tabornino bo mogoče, v naših taborniških prostorih, poravnati v dveh terminih, in sicer:

* 5. 6. 2026 od 18:00 do 19:00 ali

* 12. 6. 2025 od 18:00 do 19:00

Ob plačilu tabornine bo potrebno podpisati tudi izjavo o udeležbi na taborjenju, zato je plačilo potrebno izvesti osebno.

V primeru, da svojega otroka odjavite do 22. 6. 2026, vam povrnemo celoten znesek tabornine. Pri odjavi po tem datumu vam ob predložitvi zdravniškega potrdila povrnemo 50 % tabornine.

Če se bo otrok udeležil taborjenja v krajšem trajanju, kot je načrtovano, vam za vsak manjkajoči dan pripada 3 € povračila.

Seznam potrebne opreme

* 1 samonapihljiva blazina

* 1 armafleks (za bivakiranje)

* 1 topla spalna vreča (otroci, ki imajo probleme z močenjem postelje naj imajo s seboj rezervno spalno vrečo)

* 1 baterijska svetilka in dodatni baterijski vložki

* 1 palerina ali anorak

* 2 kopalke

* 2 kopalna brisača

* 8 kratka majica (10 za GGje)

* 3 kratke hlače

* 3 dolga majica (hoodie)

* 3 dolge hlače

* 1 hlače na pas (za zbor)

* 1 debelejša majica (flis) ali lažja bunda

* 1 pižamo z dolgimi rokavi ali trenirko za spanje

* 10 spodnje hlače (12 za GGje)

* 8 nogavice (10 za GGje)

* 1 lahka obutev – natikači

* 1 obutev za po vodi

* 2 telovadni copati (vsaj dva para, ker se radi zmočijo)

* 1 pohodniški čevlji ali dodatni močnejši telovadni copati

* 1 brisača za obraz

* 1 zobna ščetka ter 1 zobna pasta

* 1 bio milo in šampon (otroci se bodo kopali v reki, zato naj bosta milo in šampon BIO, da ne bomo onesnaževali reke in njene okolice)

* 1 glavnik

* 1 zaščita pred soncem (krema z visokim zaščitnim faktorjem)

* 1 sončna očala

* 1 klobuk ali kapa

* 1 zaščita za komarje in klope in za posledice

* 1 jedilni pribor (žlica, vilica, nož)

* 1 velik globok krožnik in velik nizek krožnik (ali menažka)

* 1 kozarček za pijačo

* 1 bombažna vrečka za posodo

* 1 krpa za brisanje posode

* 1 čutara ali več pol-literskih plastenk

* 1 britvica oziroma švicarski nož

* 1 taborniška rutka

* 1 taborniški kroj (zložen na vrhu nahrbtnika)

* 1 zdravstvena kartica

* 1 osebna izkaznica ali potni list

Otroci naj imajo opremo zloženo v 2 nahrbtnika. Enega večjega (približno 60 l), in manjšega (približno 30 l), ki ga bodo imeli za bivak.

Ker smo v zadnjih letih opazili, da otroci na taborjenje nosijo nahrbtnike, ki za bivakiranje niso primerni, vas prosimo, da se v primeru dvomov o izbiri nahrbtnika posvetujete z vodnikom.

Prepovedana oprema

* Večje vsote denarja (največ 20 evrov)

* Sladkarije ter prigrizki

* Telefoni, tablice, konzole ter druga elektronska oprema.

Stiki in komunikacija z otrokom

Če bi med taborjenjem želeli govoriti s svojim otrokom, bo to mogoče vsak dan med 19:30 in 20:30, ko bosta na telefonski številki dosegljiva starosta in taborovodja. V tem času bomo tudi otrokom omogočili, da vas pokličejo.

Prosimo vas, da nas izven omenjenega termina ne kličete, saj smo taborniki takrat polno zaposleni z različnimi dejavnostmi. Zahvaljujemo se vam za razumevanje. Ob tem vas obveščamo, da obiski staršev med taborjenjem niso dovoljeni.

Za vse dodatne informacije smo dosegljivi na rodov e-poštni naslov mladibori.ajd@gmail.com in na telefonski številki:

* 041 342 906 – Maruška Škrlj (starosta taborjenja).

* 040 659 840 – Ela Greif (taborovodja)
